**** 

Seminar um førleikameting

Sum vit hava kunnað tykkum um áður, so skipa NVL og Yrkisdepilin fyri seminari um førleikameting dagarnar 31. august og 1. september 2016.

Seminarið fer at snúgva seg um førleikameting innan yrkisútbúgvingar, og er ætlað teimum, ið beinleiðis fara at taka sær av førleikametingini í verki, umframt teimum, ið varða av hesum útbúgving, so sum skúlaleiðslur, myndugleikar og vinna.

Á seminarinum verða framløgur, har høvi verður at seta spurningar og at gera viðmerkingar.

Eisini verður høvi at arbeiða í bólkum, har spurningar um førleikameting verða umrøddir og viðgjørdir, spurningar og evni, ið eitt nú snúgva seg um:

* atgongd til førleikameting, og hvussu førleikameting kann verða nýtt í sambandi við at fullføra eina útbúgving
* høvuðsavbjóðingar í sambandi við verksetan av førleikameting
* hvørjir málbólkar kunnu hava fyrimun av førleikameting, og hvar á arbeiðsmarknaðinum, tørvurin á førleikameting ger um seg
* førleikar, leiklutir og útbúgving av fólki, ið skal útinna førleikameting
* hvussu kunnu vit tryggja dygdina í skipanini

Seminarið verður hildið á Parnassinum á Hotel Hafnia mikudagin 31. august, kl. 13-16 og heldur fram í skeiðshølunum hjá Námi við Hoyvíksvegin 72 hósmorgunin 1. september kl. 9-16. Seminarið er ókeypis.

NVL og Yrkisdepilin bjóða tær við hesum at vera væl komin til seminar um førleikameting.   
Vinaliga boða frá luttøku skjótast til ber.

Vinaligar heilsanir

*John Dalsgarð*, samskipari av førleikametingini í Yrkisdeplinum

**Sí skrá á næstu síðu >**

**Skrá fyri seminar um førleikameting**

**Mikudagur 31. august Parnassið – Hotel Hafnia**

kl. 13.00 Elisabeth Holm samskipari bjóðar væl komin og greiðir frá NVL samstarvinum

kl. 13.15 Rigmor Dam landsstýriskvinna setir seminarið

kl. 13.30 John Dalsgarð samskipari í Yrkisdeplinum greiðir frá arbeiðinum at fyrireika   
og seta í verk førleikameting í Føroyum

kl. 14.00 Deirdre Hansen greiðir frá lívlangari vegleiðing við tilknýti til førleikameting

kl. 14.30 Kaffisteðgur

kl. 15.00 Edda Jóhannesdóttir frá Iðan og Haukur Harðarson frá Fræðslumiðstøð Atvinnulívsins í Íslandi greiða frá íslendsku skipanini við førleikameting

Spurningar og viðmerkingar

kl. 16.00 Endi

**Hósdagur 1. september Skeiðshølið hjá Námi við Hoyvíksvegin 72**

Kl. 09.00 Olav Absalonsen og Finn Jensen útbúgvingarleiðarar á Glasi í Marknagili:  
– Um at førleikameta innan skrivstovuyrkið

Andrias Jacobsen lærari á Glasi í Smiðjugerði:  
– Um royndirnar at førleikameta innan timburyrkið

Eyðun Gaard leiðari á Yrkisdeplinum:  
– Um tørv og møguleikar at førleikameta innan onnur yrki

kl. 10.15 Kaffisteðgur

kl. 10.30 Haukur Harðarson og Edda Jóhannesdóttir greiða frá, hvussu íslendingar útinna   
ella fremja førleikameting í Íslandi

Kl. 11.00 Haukur Harðarson og Edda Jóhannesdóttir innleiða og vísa ta ítøkiligu tilgongdina   
innan førleikameting.

Kl. 11.45 Døgurðatími: Bowlinghøllin

Kl. 13.00 Haukur Harðarson og Edda Jóhannesdóttir skipa fyri bólkaarbeiði um førleikameting,   
har arbeitt verður við ávísum spurningum, ið hava týdning tá førleikameting verður framd.

kl. 13.45 Kaffisteðgur

Kl. 15.20 Taka samanum áðrenn endað verður